stanford-oval/wikipedia huggingface dataset:
שימוש לרעה בסמים
השלכות

בהתאם לסם הנצרך, שימוש לרעה לרבות באלכוהול יכול להוביל לבעיות חברתיות, תחלואה, פציעות, יחסי מין לא מוגנים, אלימות, מקרי מוות, תאונות דרכים, מקרי רצח, התאבדויות, תלות פיזית או התמכרות.
לשתיית משקאות אלכהוליים יש לפחות שני היבטים שונים מבחינת ההשפעה על סיכוני בריאות: ראשית, רמת אלכוהול גבוהה בדם משפיעה באופן מיידי על היכולת לבצע פעילויות מוטוריות וקוגניטיביות שונות. שנית, צריכה ממושכת של אלכוהול עלולה לגרום למחלות כרוניות שונות, החל באלכהוליזם וכלה בשחמת הכבד.
סקירה ספרותית מצאה כי שיעור ההתאבדות הגבוה ביותר נמצא בקרב אלכוהוליסטים. התאבדות שכיחה מאוד גם בקרב שימוש לרעה באלכוהול בגיל ההתבגרות. מוערך כי אחת מכל 4 התאבדויות בקרב מתבגרים קשורה לשימוש לרעה באלכוהול. בארצות הברית כ-30% מהתאבדויות קשורות לשימוש לרעה באלכוהול. שימוש לרעה באלכוהול קשור גם לסיכון מוגבר לביצוע עבירות פליליות כולל התעללות בילדים, אלימות במשפחה, אונס, פריצות ותקיפה. הקשר בין שימוש לרעה בסמים לבין התנהגות אלימה הוא משמעותי ביותר. מחקר אפידמיולוגי מקיף, הראה כי כאשר יש אבחון של שימוש לרעה בסמים, יש קשר חזק יותר לאלימות יותר מאשר כאשר יש הפרעות נפשיות.
קנאביס עלול לעורר התקפי פאניקה, והוא עלול לגרום למצב הדומה לדיסתימיה. מחקרים מצאו כי שימוש יומיומי בקנאביס ושימוש בקנאביס בעל אחוזי THC גבוהים קשורים לסיכוי גבוה יותר לפתח סכיזופרניה והפרעות פסיכוטיות אחרות.
בנזודיאזפינים הם הסמים הבולטים ביותר לגרימת תופעות גמילה ממושכות, כאשר הסימפטומים נמשכים לעיתים שנים לאחר הפסקת השימוש. שימוש לרעה בסמים מעוררי הזיות עלול לעורר תופעות פסיכוטיות אחרות זמן רב לאחר הפסקת השימוש. חרדה ודיכאון נגרמים בדרך כלל על ידי שימוש לרעה באלכוהול, וברוב המקרים הם מתפוגגים לאחר הפסקה מוחלטת מאלכוהול. באופן דומה, אף על פי ששימוש לרעהה בסמים עשוי לגרום לשינויים רבים במוח, ישנן ראיות מסוימות לכך שרבים מהשינויים הללו נעלמים לאחר התנזרות ממושכת מהחומר הנצרך.
ראו גם

התמכרות לסמים
התמכרות לאופיואידים
גמילה מסמים
אלכוהוליזם
לגליזציה של סמים קלים
ביאורים

↑  לפי גליקסון (1971) הגיל החשוף ביותר לסכנת השימוש וההתמכרות לסמים הוא גיל הנעורים. גיל שבו פועלות יחדיו שלשוה מתיחויות: הסתגלות לצרכים מיניים, אימוץ השקפות עולם ובחירת קריירה. מבחינה ביולוגית, ישנה "קפיצה התפתחותית", בנוסף התפתחות מינית, אשר מתבטאת בהופעת סימני המין ובהתעוררות הדחפים המיניים, המציינת את המעבר אל בגרות מינית ואת הצורך לגבש זהות מינית. כל אלה מניעים את המתבגר להיות עסוק בגופו ובעצמו, לשנות לעיתים קרובות במהירות מצבי-רוח ולעבור באופן בלתי-צפוי מדיכאון ושעמום להתלהבות ורוממות רוח, מאגוצנטריות לאמפתיה ואידיאליזם. לפי קנדל ואח' (1985), תקופת ההתבגרות היא בעייתית לרבים ומאופיינת במרדנות, בבחינת גבולות, בלחץ, בהתנהגות לסמכות, באי-שקט פנימי בתנודות קיצוניות במצב הרוח ובחרדה.
| --- | --- |
בקרת זהויות :  LNB: 000084233  NARA: 10640805 
משתמש בסמים המקבל זריקת הרואין אופיום
במחקר שנערך בשנת 2010 בו התבקשו מומחים לדרג סמים חוקיים ולא-חוקיים, נמצא כי אלכוהול הוא הסם המסוכן ביותר בסך הכל.
תורה (לוגיקה מתמטית)

בלוגיקה מתמטית, תורה היא מערכת הכוללת שפה מסדר ראשון וקבוצה של אקסיומות. כל פסוק שאין לו משתנים חופשיים יכול לשמש כאקסיומה. כמו לשפה מסדר ראשון, לתורה אין "משמעות" – זוהי מערכת צורנית בלבד, המטפלת בפסוקים לפי כללים לוגיים קבועים. את הפירוש יוצקים בתורה רק כאשר בוחרים לה מודל.
בדרך כלל כוללים ברשימת האקסיומות גם את כל הטאוטולוגיות, שבהן מותר להציב כל פסוק.
דוגמאות

דוגמה. נבנה שפה מסדר ראשון עם שני יחסים, האחד אונארי (כלומר, בעל מקום אחד) שנסמן ב- P, והשני בינארי, שאותו נסמן ב- A. הפסוק  \exists y\,(P(y)\land A(x,y)) אינו יכול לשמש כאקסיומה, משום שיש לו משתנה חופשי (x). הפסוק
יכול לשמש אקסיומה, משום שאין לו משתנים חופשיים. גם
היא אקסיומה אפשרית.
כמודל לתורה זו, אפשר לחשוב על קבוצת האנשים והצלחות במסעדה, כאשר היחס  P מתקיים רק עבור הצלחות, והיחס  A(x,y) פירושו כי  x,y מצויים באותו שולחן, כלומר בפרט  A(x,y) הוא יחס שקילות. במקרה זה, האקסיומה הראשונה אומרת שכל סועד יושב בשולחן עליו יש צלחת, והאקסיומה השנייה אומרת שכל סועד יושב בשולחן משלו (אם  x,y סועדים היושבים יחד, אפשר לבחור  z=x ולהסיק כי  x הוא צלחת).
כדוגמה נוספת, תורת החבורות עוסקת במבנים אלגבריים הנקראים חבורות. מבנים אלה הם מודלים לתורה, שהשפה שלה כוללת פונקציה בינארית אחת  * קבוע אחד  e, ואת הסימן של יחס השוויון,  =. האקסיומות המגדירות חבורה הן:
אסוציאטיביות:  \forall x\,\forall y\,\forall z:\quad (x*y)*z=x*(y*z)
קיום איבר יחידה:  \forall x:\quad x*e=e*x=x
קיום איבר הופכי:  \forall x\,\exists y:\quad x*y=y*x=e
דוגמה מפורסמת לתורה לוגית היא אריתמטיקת פאנו, שהיא תורה המתוכננת לדיון במספרים טבעיים. בשפה שלה יש רק קבוע אחד ( 0), פונקציה אונארית אחת (פונקציית העוקב), יחס השוויון, וכמה סכימות פשוטות לגזירה של אקסיומות. במאמץ מה אפשר להגדיר בשפה הזו חיבור וכפל, ואז ניתן לנסח בה חלק משמעותי של הטענות באריתמטיקה. תורה כזו, או חזקה ממנה, נקראת תורה אריתמטית.
דוגמה חשובה אחרת, אולי החשובה ביותר, היא זו של תורת הקבוצות האקסיומטית: בשפה יש רק יחס בינארי אחד ( \in ) ששמו 'שייכות', ומספר לא גדול של סכימות לגזירת אקסיומות. מערכת האקסיומות היסודית היא מערכת צרמלו-פרנקל, ואותה מסמנים ב-ZF. כאשר מוסיפים לה את אקסיומת הבחירה שהיא:
לכל  x ולכל פונקציה  f מ- x, קיימת פונקציה מ- x שעבורה  g(a)\in f(a) לכל  a\in x
מתקבלת המערכת ZFC (האות C מגיעה מהמלה האנגלית choice). כדי לקבל כאן פסוק חוקי, צריך לפרוש את המושג "פונקציה מ- x" לביטוי המכיל רק את היחס "שייך"; זהו תרגיל קל יחסית.
תכונות של תורה

תורה אפקטיבית היא כזו שבה קיים אלגוריתם המכריע האם נוסחה מסוימת היא אקסיומה או איננה אקסיומה.
תורה שבה לא ניתן להוכיח אף פסוק מן הצורה  \phi \land \neg \phi  נקראת תורה עקבית. בתורה שאיננה עקבית אפשר להוכיח כל פסוק, ולכן קשה למצוא בכאלה עניין רב. תורה שבה, לכל פסוק נטול משתנים חופשיים, אפשר להוכיח את הפסוק או את שלילתו, נקראת תורה שלמה. תורה שיש לה מודל יחיד (עד כדי איזומורפיזם) מעוצמה  \kappa  היא  \kappa -קטגורית. תורה שאין לה מודלים סופיים והיא  \kappa -קטגורית (לאיזושהי עוצמה אינסופית הגדולה או שווה לעוצמת השפה) היא שלמה. תורה היא אריתמטית אם יש לה מודל שמכיל מודל שאיזומורפי לאריתמטיקה החלשה (קבוצת הטבעיים יחד עם 4 פעולות חשבון, פונקציה אונרית "עוקב של" והיחסים  =,<. לאריתמטיקה החלשה 7 אקסיומות שהן אקסיומות פיאנו למעט אקסיומת האינדוקציה שהיא מסדר שני).
משפטי האי-שלמות של גדל קובעים שתורה אריתמטית, אפקטיבית ועקבית לא יכולה להיות שלמה (משפט גדל הראשון). במשפט השני הראה שלא ניתן להוכיח את עקביותה של תורה כזו בעזרת האקסיומות שלה.
בהינתן מבנה מתמטי  בשפה מסדר ראשון  L, התורה השלמה של  M בשפה זו היא אוסף כל הנוסחאות המסתפקות על ידי המודל  M; תורה זו מסומנת  {\text{Th}}(M). זו תמיד תורה שלמה, וכל מודל שלה שקול אלמנטרית ל- M; אם  M אינסופי, ייתכנו מודלים של  {\text{Th}}(M) שאינם איזומורפיים ל- M. למשל, קיימים מודלים של התורה השלמה של המספרים הטבעיים (בשפת אריתמטיקת פאנו) שאינם איזומורפיים להם – המודלים הלא-סטנדרטיים של האריתמטיקה.
ראו גם

שפה מסדר ראשון
מודל (לוגיקה מתמטית)
הוכחה (לוגיקה מתמטית)
תאי קצף

| --- | --- |

תאי קצף (מהם אחד מסומן בחצים) הנראים בפוליפ בחלל כיס המרה של אדם עם כולסטרולוזיס של כיס המרה
 קישורים ומאגרי מידע
 MeSH:  D005487
תאי קצף, הכוללים גם תאים מסוג מקרופאגים עמוסי שומנים, (באנגלית: Foam cells) הם סוג של תאים המכילים טיפות שומניות. תאים אלה נמצאים ברקמות שונות, והם נחקרו במיוחד בכלי הדם, שם הם משתתפים בהיווצרות טרשת עורקים העלולה להביא לאוטם שריר הלב ושבץ מוחי. עם זאת, נמצאו תאי קצף גם במצבים שפירים (כגון כולסטרולוזיס, שבתמונה), במגוון מחלות זיהומיות, מטבוליות וסרטניות ובתגובה לחמרים מזיקים, כגון בדליפת סיליקון או במחלת ריאה הקשורה באידוי טבק.
תאי קצף נקראים כך בגלל המראה מרובה-הבועות שלהם תחת מיקרוסקופ, כאשר ה"בועות" הן למעשה גופיפים של שומן. בחלקם, ובמיוחד בכלי הדם, שומן זה עשיר בכולסטרול ומגיע מליפופרוטאינים בצפיפות נמוכה (LDL) ובחלקם, למשל בנגעי שחפת, השומן עשיר יותר בטריגליצרידים ומגיע משאריות תאים מתים.
תאי קצף מוכרים בדרך כלל כמי שנוצרים ממקרופגים, ויכולים להיות עם מאפיינים של מקרופאג M1 המעורר את מערכת החיסון או עם מאפיינים של מקרופאג M2, השכיחים בשלבי ריפוי והחלמה. עם זאת, תאי קצף יכולים להיווצר גם מתאי שריר חלק, תאי אנדותל או תאי גזע.
היווצרות תאי קצף בכלי הדם

היווצרות תאי קצף בכלי דם מופעלת על ידי מספר גורמים, הכוללים קליטה מבוקרת-קולטנים של ליפופרוטאינים-של-צפיפות נמוכה (LDL) מותמרים (למשל LDL מחומצן), קליטה בלתי מבוקרת של LDL בתאים מגויסי דלקת, הגברת אסטריפיקציה של כולסטרול ופגיעה במנגנונים הקשורים לשחרור כולסטרול בחזרה לדם. תאי קצף נוצרים בדרך כלל כאשר תאים שמקורם במונוציטים במחזור מגויסים לאתר הנגע הטרשתי או למשקעי שומן בדפנות כלי הדם. הגיוס מתאפשר על ידי המולקולות P-selectin ו-E-selectin, מולקולת הידבקות בין-תאית 1 (Intercellular adhesion molecule- ICAM-1) ומולקולת הדבקה של תאי כלי דם 1 (Vascular cell adhesion molecule-VCAM-1).
לאחר מכן מונוציטים מסוגלים לחדור לדופן העורק כתוצאה מפגיעה בשלמות האנדותל אשר מגבירה את החדירות. בהגיעם לתת-האנדותל, גורמים תהליכי דלקת להתמיינות של מונוציטים למקרופאגים בוגרים. לאחר מכן, מקרופאגים מסוגלים להפנים ליפופרוטאינים מותאמים כמו βVLDL (ביטא ליפופרוטאין בצפיפות נמוכה מאוד), AcLDL (ליפופרוטאין בצפיפות נמוכה עם אצטילציה) ו-OxLDL (ליפופרוטאין מחומצן בצפיפות נמוכה) באמצעות קישורם לקולטנים השואבים (SRs) כגון CD36 ו-SR-A על פני המקרופאג. קולטנים "זוללים" אלה פועלים כ"קולטני זיהוי דפוסים" (PRR's - Pattern recognition receptor) על מקרופאגים ואחראים על זיהוי וקשירה ל-oxLDL, אשר בתורו מקדם יצירת תאי קצף באמצעות הפנמה של ליפופרוטאינים אלו.
אנדוציטוזיס בגלעין מצופה, פגוציטוזיס (Phagocytosis) ופינוציטוזיס אחראים גם להפנמת ליפופרוטאין. לאחר הפנמה, ליפופרוטאינים שנאספו מועברים לאנדוזומים או לליזוזומים לצורך פירוק, לפיו האסטרים של הכולסטרול (CE) עוברים הידרוליזה לכולסטרול חופשי לא מאסטרי (FC) על ידי ליפאז חומצה ליזוזומלי (LPL). הכולסטרול החופשי מועבר לרשתית תוך-פלזמית שם הוא מאסטרי מחדש על ידי ACAT1 (acyl-CoA: cholesterol acyltransferase 1) ולאחר מכן מאוחסן כטיפות נוזל ציטופלזמיות. טיפות אלו אחראיות למראה הקצף של המקרופאג ובכך לשם תאי הקצף. בשלב זה, תאי קצף יכולים להתפרק באמצעות דה-אסטריפיקציה והפרשת כולסטרול, או לקדם עוד יותר את התפתחות תאי הקצף ויצירת פלאק - תהליך התלוי באיזון של כולסטרול חופשי וכולסטרול אסטרי.
הרכב

כולסטרול ליפופרוטאינים בצפיפות נמוכה (LDL) (LDL-C - הידוע גם ככולסטרול "רע") וצורות שונות במיוחד של כולסטרול LDL כגון LDL מחומצן, מסוכרר או אצטיל, שמצויים בתאי הקצף - הם סמן של טרשת עורקים. הספיגה של LDL-C לבדה אינה גורמת להיווצרות תאי קצף; עם זאת, הפנמה משותפת של LDL-C עם LDL שונה במקרופאגים יכולה לגרום להתפתחות תאי קצף. LDL שונה משפיע על התעבורה התוך תאית ועל חילוף החומרים של LDL מקורי, כך שלא צריך לשנות את כל ה-LDL ליצירת תאי קצף כאשר רמות ה-LDL גבוהות.
פירוק

פירוק תאי קצף או ליתר דיוק פירוק של כולסטרולים אסטריים, מוקל על ידי מספר קולטני זרימה ומסלולים. כולסטרול אסטרי מטיפות נוזל ציטופלזמיות עוברים שוב הידרוליזה לכולסטרול חופשי על ידי אסטראז כולסטרול חומצי. לאחר מכן ניתן להפריש כולסטרול חופשי מהמקרופאג על ידי זרימה לדיסקים של ApoA1 ו- ApoE דרך הקולטן ABCA1 . מסלול זה משמש בדרך כלל על ידי ליפופרוטאינים מתוקנים או פתולוגיים כמו AcLDL, OxLDL ו-βVLDL. FC יכול להיות מועבר גם לתא מיחזור דרך הזרימה ל-ApoA1 המכיל HDL (ליפופרוטאין בצפיפות גבוהה) באמצעות דיפוזיה מימית או הובלה דרך קולטני SR-B1 או ABCG1. בעוד שמסלול זה יכול לשמש גם על ידי ליפופרוטאינים שעברו שינוי, כולסטרול שמקורו ב-LDL יכול להשתמש במסלול זה רק כדי להפריש FC. ההבדלים במסלולי ההפרשה בין סוגי ליפופרוטאינים נובעים בעיקר מהפרדת הכולסטרול לאזורים שונים.
מחלות מידבקות

מקרופאגים מוקצפים נמצאים גם במחלות הנגרמות על ידי פתוגנים ממשיכים בגוף, כגון כלמידיה, טוקסופלזמה (Toxoplasma gondii) או Mycobacterium tuberculosis. בשחפת (TB), שומנים חיידקיים משביתים מקרופאגים לשאוב עודף LDL, מה שגורם להם להפוך לתאי קצף סביב גרנולומות השחפת בריאות. הכולסטרול מהווה מקור מזון עשיר לחיידקים. כאשר המקרופאגים מתים, מסת הכולסטרול במרכז הגרנולומה הופכת לחומר גבינתי הנקרא קזאום (caseum).
תנאים אחרים

תאי קצף עלולים להיווצר מסביב לסיליקון שדלף משתלי חזה. מקרופאגים מלקחיים עמוסי שומנים (Lipid-laden alveolar macrophage), הידועים גם כתאי קצף ריאתי, נראים בדגימות שטיפה ברונכואלוואולרית (Bronchoalveolar lavage) בחלק ממחלות דרכי הנשימה.
תהילים צ'

תהילים צ' הוא המזמור התשעים בתהילים. (מזמור צ"א בנוסח תרגום השבעים ובוולגטה).
כותרת המזמור

בעל המזמור פונה לה' ואומר לו כי היו זמנים בהם הגן על עמו ללא הפסק. את ההגנה הוא מדמה לבית שמיטיב ומגן על הגרים בו: "אֲדנָי מָעוֹן אַתָּה הָיִיתָ לָּנוּ בְּדר וָדר". הפסוק כתוב בלשון עבר, ולכן ייתכן כי המזמור מספר אודות תקופה בה נעדרה הגנתו של האל והעם חש בכך.
בכותרת המספרת על העבר בו הגן ה' על בני ישראל לאורך תקופה ככתוב: "בְּדר וָדר", קיים קושי. כיצד ייתכן שלאורך תקופה ארוכה ה' המשיך להגן על עם ישראל, בעוד שבתנ"ך מצויים סיפורים רבים המעידים על הפסדים במלחמות. מכך יש הסוברים כי ניתן להסביר את הפסוק "אֲדנָי מָעוֹן אַתָּה הָיִיתָ לָּנוּ" כאל מציאות בה ה' הגן על עם ישראל לאורך הדורות. לשיטתו של משורר תהילים ה' לא זנח את עמו גם כאשר הפסידו במלחמה מול אויביו. מכאן שהמשורר רואה את הזכות לתשובה בכל דור ודור. כלומר התנאי להגנת האל היא התשובה.
תוכן מזמור ומבנהו

מזמור צ' פותח את הספר הרביעי בקובץ תהילים. מוטיב חוזר בפרק הוא הזמן. בני האדם מייחסים חשיבות רבה לזמן בניגוד לאל אשר אינו מייחס חשיבות לזמן וזאת בגלל נצחיותו. במזמור קיימים ביטויים רבים המציינים את נצחיות הזמן ומנגד יש במזמור ביטויים המבטאים את תחושת הפחד של בני האדם מפאת קוצר זמן החיים המוקצב לאדם. יש המפרשים את המזמור כאלגיה או כקינה על ימיו הקצרים של בני האדם, וזאת כנגד נצחיות האל. ישנן גישות רבות המתייחסות למגמת המזמור. ניתן לחלקן לשתי גישות: תפיסה לאומית הרואה במזמור שיר קינה לאומי וזאת בשל הגלות שפקדה את העם ומצבו הלאומי המעורער. בתפיסה זו מחזיקים רש"י, רד"ק, הרמן גונקל. בפסוקים י"ג-י"ז הם רואים כמזמור בפני עצמו. הגישה השנייה היא גישה בין-לאומית אשר מבקשת לראות ניגוד בין נצחיות האל וקוצר הזמן וחשיבותו לבני האדם בה מחזיקים אברהם אבן עזרא, סגל ואחרים.
ניתן לחלק את המזמור כך: החלק הראשון, פסוקים א'-ד', הם ביטחון בהגנת ה' והזכות לחזרה בתשובה משולבים עם דברי שבח לה' ונצחיותו.
חלקו השני, פסוקים ה-י, הם ייסוריו של המשורר לאור המציאות אותה הוא חווה בגלות. חלקו השלישי פסוקים יא-יב מתוארת חוסר ההבנה של העם אשר אינו מודע לגודל כעסו של ה' ומתי ייגמרו צרותיו. חלקו הרביעי בפסוקים יג-יז מתפלל המשורר לחסד, הגנה וסיוע מה' מצרותיו בהווה.
המזמור בתרבות

על פסוק ה' "תשב אנוש עד דכא" מושר ניגון חב"ד, ניגון זה מיוחס לאדמו"ר הזקן.
מילות המזמור בפסוק י"ד: "נְרַנְּנָה וְנִשְׂמְחָה" זכו ללחן עממי בביצוע הגבעטרון. שיר זה מופיע באלבומם עמק שלי.
על המילים "ויהי נועם" מבצע הזמר מוטי שטיינמץ באלבומו הנשמה בקרבי, לחן של יעקב יהודה דסקל, לניגון גם ביצוע של יעקב יהודה דסקל עצמו, ביצוע נוסף של המלחין לשיר זה הוא באלבום לחיים טיש - קומזיץ 3, גרסת כיסוי לשיר בוצעה גם על ידי אברהם פריד ושלום בראדט באלבום של יוחי בריסקמן פרויקט רילקס עם אברהם פריד.
על המילים "שׁוּבָה ה'..", מושר ניגון חב"די שהלחין הרב פייטל לוין, לכבוד יום הולדתו ה-89 של הרבי מליובאויטש
המזמור בליטורגיה

מזמור זה נאמר כחלק מפסוקי דזמרא של שבת ויום טוב. וכן נאמר כחלק מהתיקון הכללי.
הערות שוליים

↑  רות פז: תפילה למשה בכל 'דור ודור'
↑  יאיר הופמן, עולם התנ"ך: תהלים, תל אביב, דוידזון עתי, 1996, עמ' 86-85
↑  מאיר וייס, מקראות ככוונתם: לקט מאמרים, ירושלים, מאגנס, 1987, עמ' 198-197
↑  רות פז: תפילה למשה בכל 'דור ודור'
↑  הניגון להאזנה מתוך היכל הנגינה, באתר היכל מנחם.
↑  ספר הניגונים - ניגוני חב"ד, ניגון ק"ב.
↑  ויהי נועם, מוטי שטיינמץ להאזנה באתר יוטיוב.
↑  ויהי נועם, יעקב יהודה דסקל להאזנה באתר בחזית.
שריל מילר

שריל מילר (באנגלית: Cheryl Miller;‏ נולדה ב-3 בינואר 1964) היא כדורסלנית עבר ומאמנת כדורסל אמריקאית. משחקניות כדורסל נשים הגדולות בכל הזמנים. בשנת 1995 הוצגה כחברה בהיכל התהילה של הכדורסל, ב-1999 הוצגה בהיכל התהילה של כדורסל הנשים, וב-2010 הוצגה בהיכל התהילה של פיב"א.
כשחקנית נבחרת ארצות הברית זכתה מילר במדליית זהב באולימפיאדת לוס אנג'לס (1984) לאחר ניצחון במשחק הגמר על נבחרת קוריאה הדרומית ובמדליות זהב וכסף באליפויות העולם (מוסקבה 1986 וריו דה ז'ניירו 1983 בהתאמה) בהם היא שיחקה באליפויות אלו נגד נבחרת ברית המועצות החזקה.
מילר זכתה באליפות המכללות עם אוניברסיטת דרום קליפורניה (USC Trojans women's basketball)‏ (1983, 1984).
לאחר הפרישה מכדורסל, אימנה באוניברסיטה שבה שיחקה, ובהמשך שימשה כפרשנית במשחקי NBA ו-WNBA.
אחיה הצעיר הוא כדורסלן העבר הנודע רג'י מילר, חבר היכל התהילה בעצמו. בנאום כניסתו להיכל התהילה ב-2012 אמר מילר כי ההישגים שלו הם בעיקר בזכותה, והיא דחפה אותו קדימה.
הערות שוליים

↑  שרון דוידוביץ', רג'י מילר בהיכל התהילה: "הכל בזכות אחותי", באתר ynet, 8 בספטמבר 2012
| --- | --- |
בקרת זהויות :  LCCN: no2014007260  VIAF: 308181050   WorldCat (עם VIAF): 308181050
תחרות השחמט לזכר טל

| --- | --- |
 ענף:  שחמט 
 תאריך ייסוד:  2006 
 עיר מארחת:  מוסקבה 
 
תחרות השחמט לזכר טל היא תחרות על בשחמט לזכר אלוף העולם השמיני, מיכאל טל. היא נערכת  מדי שנה החל מ-2006 במוסקבה, בירת רוסיה, בהשתתפות השחמטאים החזקים בעולם. בשנים 2014 ו-2018 נערכו תחרויות בשחמט מהיר או בזק.
תוצאות

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| # | שנה | מד כושר ממוצע | קטגוריה | זהב | כסף | ארד | מס' סיבובים |
| 1 | 2006 | 2727 | 20 | ארמניה לבון ארוניאן   הונגריה פטר לקו   אוקראינה רוסלן פונומריוב |  |  | 9 |
| 2 | 2007 | 2741 | 20 | רוסיה ולדימיר קראמניק | ספרד אלכסיי שירוב | ישראל בוריס גלפנד   נורווגיה מגנוס קרלסן   רוסיה דמיטרי יאקובנקו | 9 |
| 3 | 2008 | 2738 | 20 | אוקראינה וסילי איוונצ'וק | רוסיה אלכסנדר מורוזביץ' | אוקראינה רוסלן פונומריוב | 9 |
| 4 | 2009 | 2761 | 21 | רוסיה ולדימיר קראמניק | אוקראינה וסילי איוונצ'וק | נורווגיה מגנוס קרלסן | 9 |
| 5 | 2010 | 2757 | 21 | ארמניה לבון ארוניאן   רוסיה סרגיי קריאקין |  | אזרבייג'ן שחריאר ממדיארוב | 9 |
| 6 | 2011 | 2776 | 22 | נורווגיה מגנוס קרלסן | ארמניה לבון ארוניאן | רוסיה סרגיי קריאקין  רוסיה יאן נפומניאשצ'י | 9 |
| 7 | 2012 | 2777 | 22 | נורווגיה מגנוס קרלסן | ארצות הברית פביאנו קרואנה | אזרבייג'ן שחריאר ממדיארוב | 9 |
| 8 | 2013 | 2777 | 22 | ישראל בוריס גלפנד | נורווגיה מגנוס קרלסן | ארצות הברית פביאנו קרואנה | 9 |
| 9 | 2014 (בזק) | 2777 | 22 | אזרבייג'ן שחריאר ממדיארוב | רוסיה אלכסנדר גרישצ'וק | ישראל בוריס גלפנד | 22 |
| 10 | 2016 | 2760 | 21 | רוסיה יאן נפומניאשצ'י | הולנד אניש גירי | ארמניה לבון ארוניאן | 9 |
| 11 | 2018 (שחמט מהיר)2018 (בזק) | 2776? |  | הודו וישוואנתן אנאנד | אזרבייג'ן שחריאר ממדיארוב | רוסיה סרגיי קריאקין | 10 |
ערך זה הוא קצרמרבנושא שחמט. אתם מוזמנים לתרום לוויקיפדיה ו.
תוצר לוואי

נסורת היא תוצר לוואי של תעשיית העץ
תוצר לוואי או מוצר לוואי הוא מוצר שנוצר בתהליך ייצור של מוצר אחר. תוצר לוואי יכול להיות שימושי וסחיר או שהוא יכול להיחשב כפסולת.
הגדרות

בהקשר של ייצור, תוצר לוואי מוגדר כ"התפוקה מתהליך ייצור משותף שהיא מינורית בכמות ו/או בשווי מימוש נטו (NRV) בהשוואה למוצרים העיקריים". מכיוון שמוצרי לוואי נחשבים ללא השפעה חשבונאית על התוצאות הכספיות המדווחות, לא נרשמות להם הקצאות בעלויות המשותפות. על פי מוסכמה, תוצרי לוואי אינם חלק מהמלאי, אך ה-NRV מתוצרי לוואי מוכר בדרך כלל כ"הכנסה אחרת", או כהפחתה של עלויות עיבוד ייצור משותף.
סוכנות האנרגיה הבינלאומית (IEA) מגדירה תוצר לוואי בהקשר של הערכת מחזור חיים סביבתי (אנ') על ידי הגדרת ארבעה סוגי מוצרים שונים: "מוצרים עיקריים, תוצרים נלווים (הכרוכים בהכנסות דומות למוצר העיקרי), תוצרי לוואי (שנובעים מכך, בהכנסות קטנות יותר), ומוצרי פסולת (שמספקים הכנסה קטנה או לא).
דוגמאות

סובין הוא תוצר לוואי של טחינת חיטה לקמח לבן. את הסובין ניתן להפוך לקומפוסט או לשרוף, אך גם להשתמש כמרכיב מזין במזון אנושי או מזון לבעלי חיים.
בנזין היה במקור תוצר לוואי של זיקוק נפט.
הפלסטיק התחיל גם הוא כתוצר לוואי של זיקוק נפט.
דבשה היא מוצר לוואי של ייצור סוכר לבן.
אפר פחם הוא תוצר לוואי של שריפת פחם.
לנולין הוא תוצר לוואי של גידול כבשים.
הערות שוליים

↑  Wouters, Mark; Selto, Frank H.; Hilton, Ronald W.; Maher, Michael W. (2012): Cost Management: Strategies for Business Decisions, International Edition, McGraw-Hill, p. 535.
↑  "BIOMITRE Technical Manual, Horne, R. E. and Matthews, R., November 2004" (PDF). אורכב מ-המקור (PDF) ב-2011-07-26. נבדק ב-2011-02-16.
| --- | --- |
בקרת זהויות :  NLI: 987007293391305171  BnF: cb119566318 (data)  GND: 4253822-1  LCCN: sh85018427
תשבץ מוצפן

תשבץ קוד עם לוח החלפה, הסברים וגם סופר ויצירה המוצפנים לפי אותו קוד
תשבץ מוצפן או תשבץ קוד הוא תשבץ פתור שהאותיות בפתרון הוחלפו במספרים לפי צופן החלפה מסוים, שאינו ידוע מראש לפותר הפוטנציאלי.
מקובל לתת לפותרים קצה חוט בדמות שווה הערך המספרי של כמה אותיות. בכל אחת ממשבצות התשבץ (שאינן תפוסות על ידי נקודות שחורות) מוצב מספר שמייצג אות. הפותר אמור להחליף את המספרים באותיות הידועות לו, ולנסות לנחש את יתר האותיות בהתבסס על ההרכבים שייווצרו. אם, למשל, במילה של 4 אותיות יודע הפותר שהאות הראשונה היא פ', האות השנייה ת', האות השלישית לא ידועה והאות הרביעית היא מ', הפותר ינחש בנקל שהאות החסרה היא ג', כי רק היא תשלים את הרכב האותיות למילה בעלת מובן בשפה העברית. לאחר שהפותר חשף אות נוספת, ישבץ אותה בכל משבצת שבה רשום המספר המייצג אותה, וכך יקל על ניחושן של מילים נוספות וגילוין של אותיות נוספות.
בתשבץ מוצפן חשוב למעט באותיות חסומות (אות חסומה היא אות הנמצאת רק במילה אחת, בעוד יתר האותיות משתתפות בהרכבן של שתי מילים, האחת אופקית והשנייה אנכית), ולכן מתאימות במיוחד למטרה זו מסגרות של תשבצי קו, כי תשבצי קו אפשר ליצור ללא אותיות חסומות.
מקובל להעשיר את התשבצים המוצפנים בתוספות מוצפנות לפי אותו צופן החלפה, כמו בדוגמה המוצגת כאן, שבה הוצפן גם שם של ספר ושם מחברו.
לוח החלפות לתשבץ קוד
שעון חול

שעון חול בתוך כן עץ
סמן העכבר כשעון חול
שעון חול הוא מכשיר למדידת זמן. הוא בנוי משתי שפופרות העשויות מחומר שקוף המוצבות אחת מעל השנייה ומחוברות זו לזו כך שביניהן מעבר צר. אחת מהשפופרות מלאה בדרך כלל בחול דק, אשר זורם באמצעות כח הכבידה בקצב קבוע דרך המעבר אל השפופרת התחתונה. מאחר שכמות גרגירי החול קבועה וקצב הזרימה אחיד, פרק הזמן הדרוש עד לריקון השפופרת העליונה - קבוע. פרק זמן זה הוא יחידת המדידה הבסיסית של שעון החול. עם חלוף פרק הזמן הבסיסי, אפשר להפוך את שעון החול וכך למדוד יחידת זמן נוספת זהה לקודמת.
עם הגורמים המשפיעים על משך הזמן ששעון החול מודד נמנים: כמות החול, גודל וזווית השיפוע של השפופרות, קוטר הנחיר בין השפופרות וסוג ואיכות החול. חומרים חלופיים לחול הם אבקת קליפות ביצים ואבקת אבן שיש. שעון החול עודו בשימוש, אך בדרך כלל רק לצורכי קישוט, או למדידת זמן שאינה חייבת להיות מדויקת לחלוטין, כמו בבישול או במשחקי לוח, אז משך הזמן של השעון הוא דקות אחדות.
היסטוריה

אף שטכנולוגיית ייצור הזכוכית הייתה ידועה ליוונים ולרומאים ולבני תרבויות קדומות אחרות, אין כל עדות חד-משמעית לקיומם של שעוני חול בעת העתיקה. מאחר ששעון החול הוא אחד מן האמצעים הבודדים והמהימנים למדידת זמן בים, משערים כי השתמשו בו באוניות כבר מן המאה ה-11 כעזר ניווט בצד המצפן המגנטי. ברם, העדות הקדומה ביותר לקיומם של שעוני חול היא רק מן המאה ה-14, בציור מ-1328 של הצייר אמברוג'ו לורנצטי.
שעון החול הופיע לעיתים קרובות על דגלי פירטים, וסימל את עובדת היות חיי האדם בני חלוף; באנגליה נהגו להניח שעוני חול בארונות קבורה, כדי לסמל ש"החול בשעון החיים" אזל. בספרות שעונים מייצגים לעיתים את המוות, ובאמנות מוצגת לפעמים דמותו של מלאך המוות כשהוא אוחז בידו שעון חול (לדוגמה, בספרו של טרי פראצ'ט - "איש הקציר").
שעון חול כסמל במחשב

במערכות ההפעלה חלונות ובמערכות אחרות, משמש שעון החול כסמל בעת שהמחשב מבצע פעולות חישוב אשר מונעות מהמשתמש ביצוע של פעולה אחרת.
ראו גם

שעון מים
שעון חול עשוי מענבר
תורה ועבודה

חרדים עובדים למחייתם בחברת B&H - ניו יורק
תורה ומלאכה (עבודה) הוא מונח המבטא את הקשר בין לימוד התורה ובין העבודה לצורך פרנסה. לרוב הדבר מתבטא בצורך לחלק את הזמן ביניהם כך שהאדם יוכל להתפרנס בכבוד, וגם ללמוד תורה, אך מדובר גם בשאלה ערכית, לגבי מידת האפשרות של השילוב בין שניהם, והאם הדבר רצוי.
בקרב היהדות החרדית הקדשת כל היום ללימוד תורה לגיטימית ורצויה, על אף חיי הדוחק הכרוכים בכך. לעומת זאת בתקופה שקדמה לשואה, נהגו רבים מן החרדים ואף רבנים, לעסוק גם במשלח יד כלשהו כגון קמעונות ומסחר. בניגוד לכך הציונות הדתית רואה את השילוב בין התורה והעבודה כאפשרי ואף כערך, וביטוי לכך בעובדה שתנועת הנוער המובילה בציונות הדתית, בני עקיבא, קבעה את המונח 'תורה ועבודה' כסמלה.
הרמב"ם ידוע כמי שדוגל בשילוב תורה ועבודה לשם פרנסה.
לעומתו פסקו אחרים שעדיף להקדיש את כל היום ללימוד תורה.
התייחסות בהלכה

המחלוקת הראשונה בעניין מובאת בתלמוד:
תנו רבנן "ואספת דגנך" - מה תלמוד-לומר? לפי שנאמר (יהושע א) "לא ימוש ספר התורה הזה מפיך" יכול דברים ככתבן?! תלמוד-לומר "ואספת דגנך" - הנהג בהן מנהג דרך ארץ. דברי ר' ישמעאל. ר' שמעון בן יוחי אומר - אפשר אדם חורש בשעת חרישה וזורע בשעת זריעה וקוצר בשעת קצירה ודש בשעת דישה וזורה בשעת הרוח - תורה מה תהא עליה? אלא בזמן שישראל עושין רצונו של מקום מלאכתן נעשית על ידי אחרים - שנא' (ישעיהו סא) "ועמדו זרים ורעו צאנכם וגו'", ובזמן שאין ישראל עושין רצונו של מקום מלאכתן נעשית על ידי עצמן - שנא' (דברים יא) "ואספת דגנך", ולא עוד, אלא שמלאכת אחרים נעשית על ידן - שנא' (דברים כח) "ועבדת את אויביך וגו'". אמר אביי, הרבה עשו כרבי ישמעאל ועלתה בידן, כר' שמעון בן יוחי ולא עלתה בידן.
רבים למדו מדברי אביי שנפסק להלכה לעשות כדברי רבי ישמעאל ולשלב תורה ועבודה לשם פרנסה.
הרמב"ם מתייחס לכך בהלכות תלמוד תורה ופוסק באופן גורף שצריך לקיים תלמוד תורה עם דרך ארץ (עבודה), ואף כותב על כך דברים חריפים מאוד. על הטענות להסכם יששכר וזבולון, לפיו חלק מן העם עוסקים בתורה וחלקו השני עוסק במסחר ותומך בלומדים, דוחה הרמב"ם בפירושו למשנה וטוען שמדובר רק במי שנותן מממונו לסוחרים כדי שייסחרו בממונו וירוויחו בשבילו, אבל להתפרנס ממש מן הצדקה - אסור ואף כותב שהעושה כך - אין הוא זוכה להגיע להעולם הבא.
לעומתו פסקו רבים כי בדורנו, אם תנהג תורה עם עבודה, אין התורה מתקיימת, ולכן יש צורך לקיים את הסכם יששכר וזבולון, וממילא מותר ללמוד בלי להתפרנס, ולהתקיים מן הצדקה.